
Poster mira - Lions godina 2026./2027.
„Harmonija u čovječanstvu“

Dragi lions prijatelji!
Mir je više od puke mogućnosti – učinimo ga prioritetom!
[bookmark: _Hlk239408717]Tema ovogodišnjeg natječaja Poster mira je "HARMONIJA U ČOVJEČANSTVU.“
I ove godine Lionsi pozivaju svu djecu od 11 do 13 godina da nacrtaju poster koji prikazuje beskonačni potencijal našeg svijeta za harmonijom u čovječanstvu. Kada se jedni prema drugima odnosimo s poštovanjem i ljubaznošću, mir može procvjetati. Ove godine pozivamo mlade ljude da zamisle svijet u kojem ljudi svih kultura i podrijetla žive zajedno u miru — slaveći razlike, pronalazeći zajednički jezik i stvarajući istinsku harmoniju u čovječanstvu.
Stoga Vas ljubazno molimo i ove godine, putem svojih klubova, osobnih kontakata i vlastitim angažmanom, motivirate nastavnike i učenike osnovnih škola u svojoj sredini kako bi u što većem broju sudjelovali u natječaju. 
Radove slati na adresu: LC Mursa, Alojzija Stepinca, 24 B, 31000 Osijek
Za sve upite slobodno se obratite putem e-mail predsjednici Povjerenstva za Poster mira 
Jasminki Najcer Sabljak, Osijek - LC Mursa, jasminka.najcer@gmail.com



Plamen humanosti
Mirjana Čusek-Slunjski
Guvernerica Distrikta 126 Hrvatska 


Osnovne propozicije:
Učenički radovi trebaju imati dimenzije ne manje od 33 x 50 cm i ne veće od 50 x 60 cm.
Dozvoljene su različite tehnike slikanja i crtanja, osim uporabe ulja i akrila. Nisu poželjne fotografije niti računalne animacije. Preporučene tehnike uključuju olovku, krejon, ugljen, pastel, drvene bojice, flomastere i slične materijale. Trodimenzionalni radovi neće biti prihvaćeni. Dozvoljen je samo jedan rad po učeniku, a svaki rad mora biti isključivo autorsko djelo jednog učenika. Radovi ne smiju sadržavati ništa što je lijepljeno, pričvršćeno ili uvezano na bilo koji način. Nije dopušteno pisanje po slici – rad ne smije sadržavati riječi, slova ni brojeve u kompoziciji.
Površina rada mora biti zaštićena fiksativnim sprejem kako bi se spriječilo osipanje praha i razmazivanje boje.
Na poleđini svakog rada obavezno je naznačiti sljedeće podatke:
· ime i prezime učenika
· dob i razred
· naziv i adresu škole
· ime nastavnika likovne kulture
· korištenu tehniku slikanja ili crtanja
· dimenzije rada
· ime i prezime ravnatelja škole ili institucije
· naziv Lions kluba – sponzora 
· radovi ne smiju biti preklopljeni prilikom slanja
· radovi poslani s neplaćenom poštarinom bit će diskvalificirani
Rok za dostavu učeničkih radova je 15. listopada 2026. godine. 
Radovi koji ne stignu do naznačenog roka neće biti uvršteni u konkurenciju. 
Lions klubovi ne preuzimaju odgovornost za radove koji su oštećeni, uništeni ili izgubljeni tijekom dostave. Radovi se ne vraćaju te po primitku postaju vlasništvo Lions Clubs Internationala. Distriktualno povjerenstvo izabrat će i nagraditi tri najbolja rada, a najbolji rad iz Hrvatske bit će poslan na međunarodno natjecanje Lions Clubs Internationala u SAD-u. Od ukupno 24 međunarodna finalista izabrat će se jedan pobjednik, koji će biti nagrađen s 5.000 USD u protuvrijednosti nacionalne valute, diplomom te putovanjem na posebnu svečanost dodjele nagrada. Preostalih 23 finalista dobit će nagradu od 500 USD i diplomu. Pobjednik će također imati priliku sudjelovati na Lions danu u Ujedinjenim narodima u New Yorku. Svi pristigli radovi nakon izbora bit će izloženi na dječjim izložbama diljem Sjedinjenih Američkih Država.
Osijek, 5. rujna 2026. godine

predsjednica Povjerenstva za Poster mira 
Jasminka Najcer Sabljak, Osijek – LC Mursa

